หุ้นสหรัฐฯปิดแคบ,ทองลง,น้ำมันบวกเล็กน้อย
หุ้นดาวโจนส์ปิดบวก 15.66 จุด ด้านราคาน้ำมันเพิ่มขึ้น 18 เซนต์ ขณะที่ทองคำลง 2.50 ดอลลาร์
24 ก.พ. 2564

ดัชนีเฉลี่ยอุตสาหกรรมดาวโจนส์ปิดที่ 31,537.35 จุด เพิ่มขึ้น 15.66 จุด หรือ +0.05% ดัชนี เอสแอนด์พี 500 ปิดที่ 3,881.37 จุด เพิ่มขึ้น 4.87 จุด หรือ +0.13% และดัชนีแนสแดคปิดที่ 13,465.20 จุด ลดลง 67.85 จุด หรือ -0.50%
ดัชนีดาวโจนส์ตลาดหุ้นนิวยอร์กปิดบวกเมื่อวันที่ 23 ก.พ. หลังจากนายเจอโรม พาวเวล ประธานธนาคารกลางสหรัฐ (เฟด) ส่งสัญญาณว่า เฟดจะยังคงใช้นโยบายผ่อนคลายทางการเงินต่อไป และจะใช้เครื่องมือทุกอย่างเพื่อพยุงเศรษฐกิจสหรัฐ
สัญญาน้ำมันดิบเวสต์เทกซัส อินเตอร์มีเดียต หรือ ไลต์สวีตครูด งวดส่งมอบเดือนเมษายน เพิ่มขึ้น 18 เซนต์ ปิดที่ 61.67 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนเมษายน เพิ่มขึ้น 13 เซนต์ ปิดที่ 65.37 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนเมษายน ลดลง 2.50 ดอลลาร์ ปิดที่ 1,805.90 ดอลลาร์ต่อออนซ์